วันนี้วันที่ 12 พฤษภาคม 2562 สวัสดีครับคุณ ผมอายุ 17ปี และอ้วนครับ ผมเริ่มใจสั่นหัวใจเต้นเร็วเป็นมา3วันแล้วครับ ผมเริ่มเป็นวันที่9 พฤษภาคม 62 วันนี้เข้าวันที่4 ก่อนจะใจสั่น มันมีหน้ามืดบ้างเวลาลุก แต่ผมคิดว่าผมอาจจะลุกเร็วเกินไป แต่คุมตัวเองได้ครับ และผ่านไป3-4ชม. ผมขี่มอไซไปซื้อขนมนมเนยมา แล้วก็ก็กินเลย์ครับ ผมนั่งกินไปได้เพียงครึ่งซอง จากนั้นอาการใจสั่นก็เกิดขึ้นเลยครับ เต้นเร็วและแรงมากๆ ผมกลัวมากผมกลัวตัวเองจะตาย ผมเริ่มออกกำลังกายตั้งแต่ กันยายนปี61-มีนาคมปี62 ตอนแรกหนัก 136กก.ลดมาถึง 127กก.และผมได้หยุดออกกำลังกายเดือนเมื่อเมษายนที่ผ่านมา ลากยาวมาจนถึงวันนี้ เพราะผมปิดเทอม ผมมาอยู่โคราชผมขี้เกียจวิ่งออกกำลังกายครับและกินเต็มที่ ที่ผ่านมาผมออกกำลังกายได้เพราะผมเล่นบาสและสนุกกับกีฬาครับ ผมกลัวว่าผมจะเป็นไขมันอุดตันในเส้นเลือดเพราะกินเยอะและไม่ได้ออกกำลังกาย ตั้งแต่ผมเริ่มเป็น ผมได้สังเกตุตัวเองว่าผมจะใจเต้นเร็วมากๆช่วงไหน ผมจะนั่งดูหนังเล่นเกม พอหัวใจเต้นเร็วแต่เบา ผมก็จะรู้สึกว่าเอ้อมันเบาลงละ และผมเอามือมาจับที่ต้นคอเพื่อจับจังหวะการเต้นผมเพ่งเพื่อจับจังหวะจากนั้นมันก็เต้นเร็วขึ้นผมก็เริ่มเครียด เวลาผมมีความสุขผมจะไม่รู้สึกเลยว่าหัวใจมันเต้นแรงเหมือนมันเบาลงผมใช้มือเชคทุกๆชั่วโมง แต่เมื่อผมเริ่มอยุ่เฉยๆ หัวใจจะเริ่มเต้นแรงจนรุ้สึกได้ ผมไม่รู้ว่าผมเป็นอะไรผมกลัวจะกลับไปเล่นบาสไม่ได้ ผมกลัวผมจะตาย และสุดท้าย ครอบครัวญาติผมมีประวัติโรคหัวใจครับ อาผมเสียเนื่องจากหัวใจเส้นเลือดตีบ น้องผม พ่อผม บางที่ก็มีเจ็บหัวใจ และผมเป็นครั้งแรกครับผมกลัวมากๆรบกวนคุณช่วยบอกอาการผมด้วยครับว่าผมเป็นโรคหัวใจแบบไหนหรือเป็นอะไร อีกไม่กี่วันผมจะไป โรงพยาบาลเพื่อตรวจครับ
สวัสดีค่ะ การวินิจฉัยที่เป็นไปได้1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วย หรือที่เรียกว่าโรควิตกกังวล (panic disorder) ซึ่งก็คือ ภาวะตื่นตระหนกต่อสิ่งใดสิ่งหนึ่งโดยไม่มีเหตุผลหรือหาสาเหตุไม่ได้ ซึ่งโรคนี้แตกต่างจากอาการหวาดกลัวหรือกังวลทั่วไปคือจะมีความรุนแรงมากกว่าผู้ป่วยอาจมีอาการใจสั่น เหงื่อแตก หอบเหนื่อย เจ็บแน่นหน้าอก รู้สึกคล้ายกับว่ากำลังจะตายควรไปพบแพทย์เพื่อตรวจดูก่อนว่าไม่มีความผิดปกติจากสาเหตุทางกายดังที่กล่าวไป ถ้าเป็นสาเหตุจากความวิตกกังวล แพทย์อาจจ่ายยาคลายกังวลเพื่อบรรเทาอาการและอาจทำจิตบำบัดในผู้ป่วยบางรายการดูแลเบื้องต้น การฝึกลมหายใจและการปรับทัศนคติต่อการใช้ชีวิต ในผู้ที่เป็นไม่รุนแรงมากอาจรักษาด้วยการปรับความคิดได้ รู้จักยอมรับและเผชิญหน้ากับความกลัว เมื่อมีอาการให้ตั้งสติพุ่งความสนใจไปที่เรื่องที่ทำให้ผ่อนคลาย เช่นสถานที่ที่ชอบไป หลีกเลี่ยงการใจเร็ว